פנינה שרביט ברוך

פנינה שרביט ברוך (נולדה ב-26 באפריל 1967) היא עורכת דין ומשפטנית, חוקרת בכירה במכון למחקרי ביטחון לאומי (INSS), ראשת אשכול עוצמה מדינית וראשת התוכנית למשפט וביטחון לאומי. לשעבר ראשת מחלקת הדין הבין-לאומי בצה"ל בדרגת אלוף-משנה. נולדה ב-1967 בבת ים והיא הצעירה משתי בנותיהם של איזי, עורך דין ונוטריון שעלה מטורקיה וסיליה (לבית סיף) ילידת דרום אפריקה. בגיל 6 עברה עם משפחתה לתל אביב שם למדה בתיכון עירוני ה'. סיימה במסגרת העתודה האקדמית תואר ראשון במשפטים (LL.B) ובהמשך תואר שני (LL.M). את שני התארים סיימה בהצטיינות באוניברסיטת תל אביב. בשנת 1989 התגייסה כקצינה למחלקת הדין הבינלאומי (דבל"א) בפרקליטות הצבאית ושרתה בה במשך עשרים שנה, מתוכן חמש שנים כראש המחלקה. במסגרת תפקידה הייתה אחראית על מתן ייעוץ משפטי בתחומי המשפט הבינלאומי והמשפט המנהלי לגורמים הבכירים בצה"ל ובממשלה בנושאים הנוגעים, בין היתר, לדיני מלחמה, דיני כיבוש, דיני הים, לחימה בטרור, הסכמים ביטחוניים, קביעת גבולות, מגעים מדיניים והליכים בינלאומיים. הייתה מפקדת מערך הייעוץ המשפטי האופרטיבי למפקדי צה"ל. הייתה יועצת משפטית של הוועדה האזרחית במשא ומתן מול הפלסטינים החל משנת 1993 ויועצת משפטית של הסכמי פריס בתחום הכלכלי בשנת 1994 והמשיכה להיות מעורבת במשא ומתן ובליווי יישום ההסכמים עם הפלסטינים. השתתפה במשלחת הישראלית למשא ומתן עם סוריה בשנת 2000. לאחר פרישתה מצה"ל שימשה שרביט ברוך מרצה במשפט בינלאומי בפקולטה למשפטים באוניברסיטת תל אביב, שם העבירה קורסים על משפט בינלאומי ועל ההיבטים המשפטיים של הסכסוך הישראלי-פלסטיני. כן העבירה קורס על דיני מלחמה במכללה לביטחון לאומי של צה"ל. כיום היא חוקרת בכירה במכון למחקרי ביטחון לאומי וראשת התוכנית למשפט וביטחון לאומי. בנוסף היא חברת הנהלה במספר ארגונים: פורום דבורה – נשים במדיניות חוץ וביטחון לאומי, ושימשה נציגת פורום זה בוועדה המייעצת לנאט"ו בנושאים של נשים, שלום וביטחון. סגנית נשיא ארגון המשפטנים היהודים הבינלאומי חברה ברשת נשים מגשרות באזור הים התיכון מכהנת כנשיאת סניף "פורום הנשים הבינלאומי בישראל" (International Women's Forum - IWF) שרביט ברוך מפרסמת מאמרים, מעורבת במחקרים ובמפגשים אסטרטגיים ומרצה בפני גורמים בארץ ובחו"ל בתחומים אלה. חוק הלוחמים הבלתי חוקיים – מרעיון למציאות, ספר מנחם פינקלשטיין, משפט, ביטחון וספר. עורכים: שרון אפק, עופר גרוסקופף, שחר ליפשיץ, אלעד שפיגלמן, עמודים 351–378 (2020) המסגרת המשפטית החלה על הלחימה בטרור, קובץ מאמרים. עורכים: חגי גולן, שאול שי. תל אביב: צה"ל - הוצאת מערכות, משרד הביטחון - ההוצאה לאור, 2004 חוקרת המכון למחקרי ביטחון לאומי עו"ד פנינה שרביט-ברוך, בריאיון ללונדון וקירשנבאום: דוח האו"ם על צוק איתן - יחסית מאוזן, סרטון בערוץ "10", באתר יוטיוב, 22 ביוני 2015 "בין הכיפה לכומתה: האם צה"ל נעשה צבא דתי?", פנינה שרביט-ברוך, הרצאה במכון למחקרי ביטחון לאומי, סרטון באתר יוטיוב, 1 ביולי 2013 "הפלסטינים לאן" - דברים בערב עיון במכון ממר"י, ירושלים, 2013 עו"ד פנינה שרביט -ברוך - המערכת האזורית והבינלאומית, לקחי מבצע "צוק איתן"' - יום עיון לזכרו של האלוף אהרון יריב, סרטון באתר יוטיוב, 30 בספטמבר 2014 - International Women's Forum, International Women's Forum, ‏22 בפברואר 2022 Warning Civilians Prior to Attack under International Law (with Noam Neuman) (Raul A. “Pete” Pedrozo and Daria P. Wollschlaeger eds., 2011) (Vol. 87, US Naval War College International Law Studies) Is the Gaza Strip Occupied by Israel? in Israel's Rights as a Nation-State in International Diplomacy (Alan Baker, ed., 2011) פנינה שרביט ברוך, דוח ועדת החקירה של מועצת זכויות האדם ביחס למבצע 'צוק איתן': ניתוח ביקורתי, מזכר 160, ספטמבר 2016, באתר המכון למחקרי ביטחון לאומי פנינה שרביט ברוך, האיום הפנימי: הוויכוח על זהותה של ישראל, פרק בקובץ "כי לא לעולם חוסן: תרחישי איום קיומיים על מדינת ישראל" דצמבר 2019 באתר המכון למחקרי ביטחון לאומי פנינה שרביט ברוך, החלטת מועצת הביטחון 2334 (משנת 2016) – מדריך למשתמש, משפט ועסקים כה, תשע"ט (2019) פנינה שרביט ברוך, מודלים של מדינה אחת - היבטים מעשיים, מזכר 216, דצמבר 2021, באתר המכון למחקרי ביטחון לאומי פנינה שרביט ברוך, פתיחת כלל תפקידי הלחימה בצה"ל בפני נשים, במת מדיניות | מרץ 2022, באתר המכון למחקרי ביטחון לאומי פנינה שרביט ברוך ובל יוסף, עצמאות בתי המשפט והביטחון הלאומי של ישראל, פרסום מיוחד בשיתוף עם מכון "תכלית", 1 בפברואר 2023, באתר המכון למחקרי ביטחון לאומי דורית טל אור, פורצת דרך - אל"ם פנינה שרביט ברוך, באתר צוות ארגון גמלאי צה"ל, ‏אפריל 2023 פנינה שרביט- המכון למחקרי ביטחון לאומי הפרקליטות הצבאית - משימות, מבנה וארגון, באתר צה"ל אורי שגיא, לקראת בלייר-האוס, היד שקפאה, תל-אביב: ידיעות אחרונות ספרי חמד, 2011, עמ' 300, מסת"ב 978-965-511-477-5 פנינה שרביט ברוך, באתר פורום דבורה